IESTĀDE
	


A P S T I P R I N Ā T S 

________ pirmsskolas izglītības iestādes ___________________
Padomes sēdē 201… gada “… ………
________ pirmsskolas izglītības iestādes ___________________
Padomes reglaments
___________________


Izdots saskaņā ar


Izglītības likuma 31.panta ceturto daļu un 

___________ pirmsskolas izglītības iestādes ___________________ 


nolikuma __.punktu

I. Vispārīgie jautājumi
1. ________ pirmsskolas izglītības iestādes ___________________ (turpmāk – Iestāde) Padome (turpmāk – Padome) ir Iestādes pašpārvaldes koleģiāla institūcija, kuras uzdevums ir nodrošināt sabiedrības, pašvaldības, izglītojamo vecāku un Iestādes darbinieku līdzdalību Iestādes darba pilnveidošanā, atbalstīšanā un demokrātisko tradīciju veidošanā.
2. Padomes darbības tiesiskais pamats ir šis reglaments, kuru, balstoties uz spēkā esošiem tiesību aktiem, izstrādājusi un ar vienkāršu balsu vairākumu apstiprinājusi Padome. Šis reglaments, kā arī grozījumi vai papildinājumi tajā stājas spēkā tikai pēc saskaņošanas ar Iestādes vadītāju.

II. Padomes sastāvs, vēlēšanas un pilnvaras
3. Padomes sastāvā ir: 

3.1. vismaz 5 izglītojamo vecāki (personas, kas realizē aizgādību)
, kuru bērni apmeklē Iestādi un no kuriem viens ir Padomes priekšsēdētājs;

3.2. ____________ novada Domes pārstāvis;

3.3. Iestādes pedagogu pārstāvis;

3.4. Iestādes saimnieciskā personāla pārstāvis;

3.5. Iestādes vadītājs.

4. Ar padomdevēja tiesībām Padomes sēdēs var piedalīties Iestādes grāmatvede.

5. Vecāku (personu, kas realizē aizgādību) pārstāvjus darbam Padomē ar balsu vairākumu ievēlē Iestādes vecāku sapulce.

6. Pedagogu pārstāvi darbam Padomē deleģē Iestādes Pedagoģiskā padome.

7. Skolas saimnieciskā personāla pārstāvi darbam Padomē ar balsu vairākumu ievēlē Iestādes saimnieciskā personāla darbinieku sapulce.

8. Padomes locekļu pilnvaras izbeidzas sekojošos gadījumos:

8.1. vecākiem (personām, kas realizē aizgādību), kuru bērni pārtrauc mācības Iestādē;

8.2. pedagogu un saimnieciskā personāla pārstāvjiem sakarā ar darba tiesisko attiecību ar Iestādi izbeigšanos;

8.3. pašvaldības pārstāvim sakarā ar pilnvaru termiņa izbeigšanos;

8.4. ja Padomes loceklis pēc savas iniciatīvas atsakās no darba Padomē;

8.5. citos šajā reglamentā paredzētajos gadījumos.

9. Gadījumos, kad saskaņā ar šī reglamenta 8.punktu izbeidzas Padomes locekļa pilnvaras, līdz nākamajai kārtējai Padomes sēdei tiek organizēta jauna Padomes locekļa ievēlēšana vai iecelšana.

III. Padomes vadība un Padomes lietvedība
10. Padomes priekšsēdētāju ar vienkāršu Padomes locekļu balsu vairākumu ievēlē no vecāku (personu, kas realizē aizgādību) pārstāvju vidus.

11. Padomes priekšēdētājam ir vietnieks. Padomes priekšsēdētāja vietnieku ar vienkāršu Padomes locekļu balsu vairākumu ievēlē no vecāku (personu, kas realizē aizgādību) pārstāvju vai Iestādes darbinieku vidus.
 Iestādes vadītājs nevar būt Padomes priekšsēdētāja vietnieks. 
12. Padomes priekšsēdētājs sadarbībā ar Iestādes vadītāju un Padomes priekšsēdētāja vietnieku plāno un vada Padomes darbu.
13. Padomes sēdes tiek sasauktas ne retāk kā vienu reizi semestrī
, tās vada Padomes priekšēdētājs vai viņa prombūtnē – Padomes priekšsēdētāja vietnieks. Padomes sēdes ir atklātas, to darba gaita tiek protokolēta. Šim nolūkam no Padomes locekļiem tiek izvēlēts protokolists. Protokolu paraksta sēdes vadītājs un protokolists. Padomes sēžu protokoli glabājas pie Iestādes vadītāja.

14. Padomes priekšsēdētājam vai Padomes priekšsēdētāja vietniekam ir tiesības sasaukt ārkārtas Padomes sēdi Padomes kompetencē esoša jautājuma izskatīšanai, kuru var ierosināt izglītojamo vecāki, Iestādes darbinieki vai Iestādes vadītājs, iesniedzot rakstisku iesniegumu Iestādes kancelejā vai personīgi Padomes priekšsēdētājam vai Padomes priekšsēdētāja vietniekam, kuru pienākums ir reģistrēt Iestādes kancelejā kā ienākošo dokumentu.

15. Padome ir lemtspējīga, ja tās sēdē piedalās vairāk kā puse Padomes locekļu, tai skaitā Padomes priekšsēdētājs vai Padomes priekšsēdētāja vietnieks.

16. Lēmumi Padomes sēdēs tiek pieņemti ar vienkāršu balsu vairākumu, obligāti fiksējot protokolā mazākuma atzinumus par doto lēmumu, ja tādi ir. Ja balsu skaits dalās vienādi, jautājums no sēdes dienas kārtības tiek noņemts, lai veiktu papildus sagatavošanu jautājuma atkārtotai izskatīšanai nākošajā Padomes sēdē.
 Ja atkārtotā jautājuma izskatīšanā, balsojot par lēmumu, balsu skaits atkārtoti dalās vienādi, izšķirošais ir Padomes priekšsēdētāja  vai Padomes priekšsēdētāja vietnieka balsojums.

17. Padomes lietvedība (iesniegumu pieņemšana, atbilžu sniegšana, protokoli, dokumentu atvasinājumi utt.) tiek kārtota atbilstoši spēkā esošajām ārējo tiesību aktu normām un Iestādes iekšējiem normatīvajiem aktiem par dokumentu pārvaldību.

18. Visi Padomes dokumenti tiek noformēti uz oficiālās Iestādes veidlapas, tos paraksta Padomes priekšsēdētājs vai viņa prombūtnē Padomes priekšsēdētāja vietnieks. Ārpus Iestādes izejošie dokumenti tiek saskaņoti ar Iestādes vadītāju. Citādā kārtībā izsniegtiem dokumentiem nav juridiska spēka.

IV. Padomes kompetence
19. Padome darbojas kā Iestādes vadītāja padomdevējs un tai nav tiesību atcelt, grozīt vai apturēt Iestādes vadītāja pieņemtos lēmumus un izdotos rīkojumus.

20. Padome:

20.1. sniedz priekšlikumus  Iestādes attīstībai;

20.2. piedalās Iestādes izglītības procesa un tā rezultātu apspriešanā un sniedz priekšlikumus izglītības kvalitātes uzlabošanai Iestādē;

20.3. sniedz priekšlikumus jautājumos par izglītojamo un Iestādes darbinieku tiesībām un pienākumiem;

20.4. sniedz Iestādes vadītājam priekšlikumus par Iestādes darba organizāciju, budžeta sadalījumu un izglītības programmu īstenošanu;

20.5. ir tiesīga lemt par to, kādus Izglītības likuma 1.panta 12.4 punkta "k" apakšpunktā minētos individuālos mācību piederumus nodrošina izglītojamo vecāki (personas, kas realizē aizgādību);

20.6. risina tās kompetencē esošus organizatoriskos, tai skaitā ar Iestādes rīkotajiem pasākumiem saistītus jautājumus;

20.7. veicina Iestādes sadarbību ar sabiedrību;

20.8. informē par savu darbību un pieņemtajiem lēmumiem šajā reglamentā noteiktajā kārtībā;
20.9. ir tiesīga veidot vecāku (personu, kas realizē aizgādību) interešu grupas un institūcijas, tajās iesaistot Iestādes izglītojamo vecākus (personas, kas realizē aizgādību);

20.10. nodrošina Iestādes atbalsta fonda darbību tā izveidošanas gadījumā;

20.11. pārrauga Iestādē pieņemto ziedojumu izlietošanu.
21. Iestādes vadītājs vienu reizi mācību gadā sniedz Padomei atskaiti par izglītības procesu un tā rezultātiem Iestādē, kā arī par Iestādes darba organizācijas apstākļiem.

V. Padome un Iestādes vadītājs
22. Iestādes vadītāja un Padomes attiecības regulē šis Reglaments, Iestādes Nolikums un spēkā esošie tiesību akti.

23. Iestādes vadītājs pirms pieņemtā lēmuma stāšanās spēkā var to saskaņot ar Padomi.

24. Iestādes vadītājam attiecībā uz Padomi un tās pieņemtajiem lēmumiem ir tiesības:

24.1. uz ________________ novada Domes lēmuma pamata apturēt Padomes darbību un mēneša laikā ierosināt jaunas Padomes ārkārtas vēlēšanas, ja tās darbība neatbilst šajā reglamentā noteiktajai kārtībai vai ir pretrunā ar spēkā esošiem tiesību aktiem;

24.2. pieprasīt Padomes locekļa atsaukšanu vai pārvēlēšanu, ja tā darbība ir pretrunā ar šajā reglamentā noteikto kārtību vai ir pretrunā ar spēkā esošiem tiesību aktiem;

24.3. pieprasīt Padomes ārkārtas sēdes sasaukšanu par jebkuru ar Iestādes darbību saistītu jautājumu;

24.4. pamatojoties uz Padomes lēmumiem, izdot visiem Iestādes darbiniekiem un izglītojamiem saistošus rīkojumus vai citus Iestādes darbību reglamentējošus dokumentus;

24.5. veikt citas šajā reglamentā, Iestādes Nolikumā un spēkā esošos tiesību aktos paredzētas darbības Iestādes vadītāja kompetences ietvaros.

VI. Noslēguma jautājums
25. Uzskatīt par spēku zaudējušu ____________________ Iestādes Padomes reglamentu, kas apstiprināts 20__.gada ___________________. 
________ pirmsskolas izglītības iestādes ___________________ 

Padomes priekšsēdētājs (-a)
.......................................   V. Uzvārds




S A S K A Ņ O T S 

________ pirmsskolas izglītības iestādes ___________________ vadītājs _________________________ 

201….. gada “……” ………………
�Izglītības likuma 31.panta ceturtā daļa


�Izglītības likuma 31.panta pirmā un otrā daļa


�Vecāku pārstāvjiem ir jābūt vairākumā; nedrīkst būt Iestādes darbinieki


�Nav obligāti


�Nav obligāti


�Izglītības likuma 31.panta otrā daļa


�varbūt arodorganizācijas sanāksmē?


�Izglītības likuma 31.panta otrā daļa


�Vai vajag?


�Varbūt jālieto cits formulējums?


�Vai ir nepieciešama šāda norma?


�Izglītības likuma 31.panta trešā daļa


�Izglītības likuma 30.panta trešā daļa


�Padomes iespējamu patvaļu ierobežojoša norma

